Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 147/14/3309	Trenčín, 2.5.2014
EEČ : 2-28-116-2014

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno d Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Trenčín
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 31.1.2014 v čase o 19.00 hod. prišiel pred vchod bytového domu v XXXXX na ul. Cementárskej 134/3 a začal zvoniť na domový telefón, čo zaregistrovala sestra poškodenej XXXXX, byto XXXXX, Cementárska 134/3, o čom informovala matku poškodenej XXXXX, ktorá zišla k vchodovým dverám, kde uvidela stáť obvineného XXXXX evidentne pod vplyvom alkoholu, ktorý keď ju uvidel, začal na ňu kričať, aby poslala svoju dcéru Petru, že on neverí že je v robote, aby ju poslala dolu, že ju chce zabiť, následne zo strachu matka poškodenej XXXXX zabránila svojmu manželovi ako aj susedovi 
XXXXX aby otvorili vchodové dvere, nakoľko si myslela, že obvinený XXXXX má pri sebe zbraň, na čo sa všetci traja išli ukriť a zavolali hliadku polície,

lebo obvinený nebol v čase činu pre nepríčetnosť trestne zodpovedný

Odôvodnenie:
    Uznesením povereného príslušníka Obvodného oddelenia PZ Nemšová ORP-186/NE-TN-2014 zo dňa 01.02.2014  bo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin nebezpečného vyhrážania podľa § 360 ods.1, ods. 2 písm. d) Trestného zákona na skutkovom základe uvedenom vo výrokovej časti predmetného uznesenia.

Po skončení vyšetrovania bol na Okresnú prokuratúru Trenčín predložený spisový materiál ORP-134/1-VYS-TN-2014 spolu s návrhom na zastavenie trestného stíhania z dôvodu uvedeného v ustanovení § 215 ods. 1 písm. e) Trestného poriadku.

 Zo  záveru znaleckého posudku č. 4/2014 a číslo 12/2014 zo dňa 25.03.2014 ktorý bol vypracovaný  XXXXX a XXXXX, znalcami z odboru zdravotníctvo a farmácia, odvetvie psychiatria (liečba alkoholizmu a toxikománie, gerontopsychiatria) vyplýva, že obvinený XXXXX trpí duševnou chorobou a to Bludovou poruchou v dôsledku čoho boli ovládacie a rozpoznávacie schopnosť obvineného v čase spáchania trestnej činnosti vymiznuté. 

Podľa § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods. 1 písm. e) Trestného poriadku, prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	Vzhľadom k uvedenému bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Kresánek
prokurátor